Plantene har en krypende vekst og er rikt forgrenet. Bladene er kransstilte eller spredte; de er læraktige, linjeformede til elliptiske og helrandete. Blomstene sitter enkeltvis på korte skudd fra bladhjørnene og kan være én- eller tvekjønnede. Det er tre begerblad og tre kronblad. Blomstene er vindpollinerte. Frukten er rund, steinfruktaktig og inneholder 6–9 frø. Kreklingartene vokser i boreal og subalpin skog, myr, tundra, høyfjell, lynghei og sanddyner.